Til

Hytteeiere på Skramstadsætra

30.08.2023

Feiing og tilsyn på fritidsboliger

Åmot brann og redning ved forebyggende avdeling ønsker å informere eierne av fritidsboliger på Skramstadsætra at feiervesenet skal ha en tilsyn og feier aksjon oppe på Skramstadsætra i uke 40 og 41. (Høstferie ukene)

Det har kommet nye forskrifter på brannforebygging. I forskriftene står det at det skal føres tilsyn og feiing av fyringsanlegg som benyttes til oppvarming av byggverket, også fritidsboliger.

I veilederen til forskriften beskrives det at tilsyn og feiing skal behovsprøves. Sånn at tidsintervallene gjenspeiler behovet.

Forskriften om Brannforebygging - <https://lovdata.no/dokument/LTI/forskrift/2015-12-17-1710>

§17. Feiing og tilsyn med fyringsanlegg

Kommunen skal sørge for at røykkanaler i fyringsanlegg som brukes til oppvarming i byggverk, blir feiet ved behov. Feiingen skal utføres på en faglig tilfredsstillende måte som medfører minst mulig ulempe for eier og bruker. Etter feiingen skal feieren sørge for at all sot blir fjernet og brakt til egnet sted.

Kommunen skal sørge for at det er ved behov blir ført tilsyn med fyringsanlegget som brukes til oppvarming av byggverk. Kommunen skal sørge for at det blir ført tilsyn med fyringsanlegget etter brann eller eksplosjon i eller tilknytting til fyringsanlegget

Veiledning til forskriften

\*Dette gjelder i hovedsak boliger og fritidsboliger. Men også f.eks verksted, lager… hvis fyringsanlegget brukes til oppvarming av byggverk.

For at tilsyn og feiing skal gå mest mulig effektivt så ønsker vi at dere sender en mail over hvilke dager dere er på Skramstadsætra i løpet av uke 40 og 41.

Mailen sendes til: [stian.iuell@amot.kommune.no](mailto:stian.iuell@amot.kommune.no) **Innen 22.09.23**

I mailen må inneholde følgende informasjon:

* Navn, adresse og tlfnr; til eier av fritidsboligen
* Navn og tlfnr til de som skal være på hytta i gitte tidsrom.
* Adresse og Gnr/Bnr på eiendommen.
* Hvilke dager det passer at feieren kommer.

Vi vil sende ut et skriv i løpet av uke 39. Som gir informasjon om hvilken dag vi kommer for å gjennomfører feiing og tilsyn.

Eiers ansvar:

Det må være noe tilstede når vi kommer. Eier skal sørge for at feier har tilfredsstillende atkomst til hele fyringslegget.

Feiegebyr for fritidsboliger:

For tilsyn og feiing av fritidsboliger vil Åmot brann og redning sende et gebyr på selvkostprinsippet. Satsene er opplyst på kommunen sine nettsider.

<https://www.amot.kommune.no/priser-og-gebyrer/eiendomsgebyrer/>

Med vennlig hilsen   
  
**Stian Iuell**Brannsjef  
  
[Stian.Iuell@amot.kommune.no](file:///\\asp-fil02\brukere\a-stiu\Stian\Stian.Iuell@amot.kommune.no)  
+47 97197723  
   
Torget 1, 2450 Rena   
[www.amot.kommune.no](file:///\\asp-fil02\brukere\a-stiu\Stian\www.amot.kommune.no)  
+47 62434000